hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu en hu id hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Letették az esküt a magyar paralimpiai csapat tagjai – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Letették az esküt a magyar paralimpiai csapat tagjai
Letették az esküt szerdán az augusztus 24-én kezdődő és szeptember 5-ig tartó tokiói paralimpián versenyző magyar csapat tagjai.
A budapesti Eiffel Műhelyházban tartott ünnepségen a hivatalos program felvezetéseként a Puskás, a musical egy jelenetét tekinthették meg a jelenlévők, majd Szabó Tünde sportért felelős államtitkár köszöntötte a sportolókat. Először azzal fordult hozzájuk, hogy a fogadalomtétel mindig fontos és különleges alkalom, talán az első olyan pillanat, amikor igazán át lehet érezni, hogy kezdődik a paralimpia.
“Tisztelet és köszönet jár azért a sok munkáért, amit elvégeztetek. Tudjuk jól, hogy már önmagában a kvalifikáció is rendkívüli teljesítmény. Ezzel beírtátok magatokat a magyar sport történelemkönyvébe” – fogalmazott az államtitkár, majd kiemelte: a cél mindig ugyanaz, mindenki próbálja felülmúlni önmagát.
“Mindenki a legjobbját szeretné nyújtani, nektek a kitartó munkátok eredményeként erre lehetőségetek lesz. Számtalan alkalommal már büszkék lehettünk a magyar paralimpikonokra, de biztosak vagyunk benne, hogy ti is méltóképpen képviselitek majd hazátokat, a magyar paralimpiai csapatot” – folytatta.
Szabó Tünde hangsúlyozta: a paralimpiára kijutott sportolók már bizonyították, hogy sok munkával mindent el lehet érni.
“Példaképek vagytok, reményt és hitet adtok minden fiatalnak és az idősebb korosztály számára is” – szögezte le, egyúttal Kásler Miklósnak, az emberi erőforrások miniszterének üzenetét is tolmácsolva azt a kívánságot fogalmazta meg, hogy a versenyzőknek minden álmuk valóra váljon Tokióban.
Ezt követően meglepetés következett a paralimpikonok számára is, mindegyiküket egy-egy vendég méltatta és szólított színpadra. Az eskütételnél a  sportolók részéről Kiss Péter Pál kajakos, a trénerek képviseletében Szalma László, az atléta Ekler Luca edzője, a versenybírók nevében pedig Tamás Henriette, a vívószövetség főtitkára mondta az eskü szövegét. A versenyzők, edzők és kísérők ígéretet tettek arra, hogy sportszerűen küzdenek, tisztességgel képviselik a paralimpiai közösséget, segítik csapattársaikat és példamutatóan képviselik hazájukat, Magyarországot.
Miklósa Erika Kossuth- és Liszt Ferenc-díjas operaénekes a Budapesti Filmharmonikus Társaság kvintettjének kíséretében énekelte el a Himnuszt, majd Bedekovics Péter református lelkész, a Magyar Cserkészszövetség elnöke áldotta meg a magyar csapatot.
Szabó László, Magyar Paralimpiai Bizottság elnöke felidézte, hogy öt éve azt mondta: szeretné, ha a magyar parasportolókra úgy tekintenénk, mint olyanokra, akik minden magyar jobbik énjét testesítik meg, és ezt azóta is így gondolja.
“A fogyatékos sportolók azok, akik megmutatják, milyenek a magyarok: erősek, elkötelezettek, bátrak” – hangsúlyozta.
A paralimpikonokra utalva úgy fogalmazott, hogy tehetséges, ambiciózus embereket lát a színpadon, akik azt képviselik, hogy nem a külső adottságokon múlik, sikeres lesz-e valaki vagy sem.
“Hamarosan elutazik, a csapat, hogy büszkeséget szerezzen az országnak. Ez a legszebb magyar sportcsapat” tette hozzá.
A magyarok első csoportja pénteken indul Tokióba, majd további öt turnusban utaznak ki a sportolók. A csapat zászlaját a tokiói paralimpia után visszavonuló, kerekesszékes vívó, Dani Gyöngyi viszi majd  a megnyitó ünnepségen.
A fogyatékkal élő sportolók seregszemléjén 37+1 fős magyar sportolói delegáció vesz részt Magyarországról.
A tokiói magyar paralimpiai csapat:
asztalitenisz (6): Szvitacs Alexa, Arlóy Zsófia, Csonka András, Zborai Gyula, Major Endre, Pálos Péter
atlétika (4): Ekler Luca, Biacsi Ilona, Biacsi Bernadett, Szöllősi István
erőemelés (1): Sedric Roussel Watchou
íjászat (1): Gáspár Tamás
kajak-kenu (6): Pulai Erika, Varga Katalin, Kiss Péter Pál, Rozbora András, Kiss Erik, Juhász Tamás
kerekesszékes vívás (7): Krajnyák Zsuzsanna, Hajmási Éva, Veres Amarilla, Mező Boglárka, Dani Gyöngyi, Osváth Richárd, Tarjányi István
kerékpár (2): Wermeser Zsombor, Ocelka Róbert (guide: Nagy Gergely)
sportlövészet (2): Dávid Krisztina, Gurisatti Gyula
triatlon (1): Lévay Petra
úszás (7): Adámi Zsanett, Illés Fanni, Konkoly Zsófia, Pap Bianka, Száraz Evelin, Iván Bence, Payer Kata
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
eskütétel magyar paralimpiai csapat Tokiói Paralimpia
A Civil Közösségi Szolgáltató Központ „Karácsonyváró” kampányt indít
A vadgesztenyéket permetezik hétfőtől
Magyarországot nem érinti az energiapánik, míg Ausztriát hosszú áramszünettel fenyegetik
Ismét permetezik a platánfákat
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram